На основу члана 119. став 1. Закона о основама система образовања и васпитања („Сл. гласник РС“, бр. 88/2017), и члана 80. став 3. Статута Основне школе „Јован Стерија Поповић“ из Велике Греде, број: 61-1630/2017 од 25.12.2017. године, Школски одбор донео је следећи:

**ПОСЛОВНИК  
О РАДУ ШКОЛСКОГ ОДБОРА**

**Опште одредбе**

**Члан 1.**

Овим Пословником о раду Школског одбора (у даљем тексту: Пословник), уређује се начин рада, сазивање и припремање седница, гласање и одлучивање и сва друга питања од значаја за рад Школског одбора Основне школе „Јован Стерија Поповић“ Велика Греда (у даљем тексту: Школски одбор).

Одредбе овог пословника обавезне су за све чланове Школског одбора и сва друга лица која присуствују седницама овог органа управљања Школе.

На питања која се односе на начин рада Школског одбора, а која нис уређена овим Пословником, примењују се одреде Закона и Статута Школе.

**Надлежност Школског одбора**

**Члан 2.**

Школски одбор:

1) доноси статут, правила понашања у Школи и друге опште акте и даје сагласност на правилник о организацији и систематизацији послова и радних задатака;

2) доноси Школски програм, Развојни план, Годишњи план рада и усваја извештаје о њиховом остваривању, вредновању и самовредновању;

3) утврђује предлог финансијског плана за припрему буџета Републике;

4) доноси финансијски план Школе, у складу са законом;

5) усваја извештај о пословању и годишњи обрачун;

6) одлучује о давању на коришћење, односно у закуп школског простора и непокретности;

7) одлучује о проширеној делатности Школе;

8) усваја извештај о извођењу екскурзија, односно наставе у природи;

9) расписује конкурс за избор директора;

10) даје мишљење и предлаже министру избор директора Школе;

11) бира председника и чланове комисије за избор директора;

12) закључује са директором уговор о раду и анексе тог уговора;

13) одлучује о правима, обавезама и одговорностима директора;

14) разматра поштовање општих принципа, остваривање циљева образовања и васпитања и стандарда постигнућа и предузима мере за побољшање услова рада и остваривање образовно-васпитног рада;

15) доноси план стручног усавршавања запослених и усваја извештај о његовом остваривању;

16) именује чланове стручног Актива за развојно планирање и вредновање;

17) одлучује по жалби, односно приговору на решење директора;

18) обавља и друге послове у складу са законом и овим статутом.

**Члан 3.**

Послове из своје надлежности Школски одбор обавља на седницама, на начин и према поступку прописаним Законом, Статутом и овим пословником.

**Рад Школског одбора**

**Члан 4.**

Школски одбор има девет чланова.

Седнице Школског одбора су по правилу јавне и њима присуствују сви чланови овог органа.

Школски одбор може одлучити да седница, или њен део буде затворена за јавност, када је то неопходно због обавезе чувања пословне или друге тајне, или интереса ученика и Школе.

Представник синдиката у Школи присуствује седницама Школског одбора и учествује у раду без права одлучивања.

Седницама Школског одбора присуствују два представника ученичког парламента и учествују у њиховом раду без права одлучивања.

На седнице Школског одбора могу се позивати представници стручних органа, директор Школе, стручни сарадници, други запослени и друга лица која би могла да имају интерес да присуствују седници.

**Члан 5.**

Председник Школског одбора одговоран је за правилну примену одредаба овог Пословника и за свој рад одговара Школском одбору.

Директор Школе је обавезан да обезбеди просторију за одржавање седнице Школског одбора, као и обављање свих административно-техничких послова у вези са одржавањем седнице.

**Члан 6.**

Седнице се одржавају по потреби, у складу са динамиком утврђеном Планом рада Школског одбора, који је саставни део Годишњег плана рада Школе.

**Члан 7.**

Сваки члан Школског одбора у обавези је да присуствује седницама овог органа и својим савесним радом доприноси успешном остваривању послова који су му Законом стављени у надлежност.

**Члан 8.**

Рад Школског одбора је јаван.

У случајевима када то налажу интереси Школе или правила о чувању пословне тајне, Школски одбор може одлучити да седница или један њен део, не буде јавна. У том случају седници присуствују само лица чије је присуство обавезно.

Када се решава по приговору ученика јавност је искључена.

**Разрешење Школског одбора**

**Члан 9.**

Члан Школског одбора, укључујући и председника, или одбор у целини, може бити разрешен пре истека мандата, на лични захтев, и ако се стекну услови прописани законом.

Скупштинa јединице локaлне сaмоупрaве рaзрешиће, пре истекa мaндaтa, поједине члaнове, укључујући и председникa или Школски одбор, нa лични зaхтев члaнa, кaо и у случaју дa:

1) Школски одбор доноси незaконите одлуке или не доноси одлуке које је нa основу зaконa и стaтутa дужaн дa доноси;

2) члaн Школског одбора неопрaвдaним одсуствовaњимa или несaвесним рaдом онемогућaвa рaд Школског одбора;

3) у поступку преиспитивaњa aктa о именовaњу утврди непрaвилности;

4) се покрене иницијaтивa зa рaзрешење члaнa Школског одбора нa предлог овлaшћеног предлaгaчa, односно због престaнкa основa по којем је именовaн у Школски одбор;

5) нaступи услов из члaнa 116. стaв 9. ЗОСОВ-а.

Испуњеност условa из стaвa 2. тaч. 1)-3) и 5) овог члaнa, утврђује просветни инспектор о чему обaвештaвa нaдлежни орган јединице локалне самоуправе.

Мандат новоизабраног члана Школског одбора траје до истека мандата Школског одбора.

**Сазивање и припремање седнице Школског одбора**

**Члан 10**.

Председник Школског одбора коме је мандат истекао сазива прву конститутивну седницу новоименованог Школског одбора и руководи седницом до верификације мандата нових чланова и избора новог председника.

Председника бирају чланови Школског одбора већином гласова од укупног броја чланова Школског одбора.

Након избора, руковођење седницом преузима новоизабрани председник.

На конститутивној седници бира се и заменик председника Школског одбора. Заменик председника има сва права и обавезе председника у његовом одсуству.

**Члан 11.**

Седнице сазива и њима руководи председник Школског одбора, а у случају његове одсутности, његов заменик.

Седнице се одржавају према програму рада Школског одбора, а могу се сазивати по потреби, на захтев јединице локалне самоуправе, директора, Наставничког већа, Савета родитеља, стручних органа Школе, једне трећине чланова Школског одбора и ученичког парламента, у ком случају седници обавезно присуствују представници подносиоца захтева за одржавање седнице Школског одбора.

**Члан 12.**

Седнице се сазивају писменим путем, а секретаријат школе је у обавези да позив за седницу, са предложеним дневним редом, обавештењем о дану, часу и месту одржавања седнице и материјалом потребним за припрему чланова за предстојећу седницу, достави свим члановима овог органа најкасније три дана пре дана одређеног за одржавање седнице.

Изузетно, уколико то захтева природа питања које се ставља на дневни ред, седница се може заказати по хитном поступку, телефонским путем, најкасније један дан пре дана одређеног за одржавање седнице.

**Члан 13.**

Председник Школског одбора, или његов заменик, у сарадњи са директором Школе, секретаром и стручним органима Школе, припрема предлог дневног реда сваке седнице.

У припремању седнице учествује и шеф рачуноводства , за послове из делокруга свог рада, ако су предмет разматрања Школског одбора.

**Члан 14.**

При састављању предлога дневног реда води се рачуна нарочито о томе да:

- се на седницама разматрају питања која по Закону и Статуту школе спадају у надлежност Школског одбора;

- дневни ред обухвата првенствено она питања која су у време одржавања седнице најактуелнија и најхитнија за рад Школе;

- дневни ред не буде сувише обиман и да све његове тачке могу да се обраде на тој седници;

- се редослед тачака предлога дневног реда утврђује према важности и хитности предмета.

**Ток рада седнице Школско одбора**

**Члан 15.**

Седницу отвара председник и на самом почетку утврђује присутност и одсутност чланова.

Седница се може одржати уколико постоји кворум, односно уколико је присутна већина од укупног броја чланова Школског одбора (најмање пет чланова).

Уколико не постоји кворум за рад седница се одлаже за 48 сати.

Уколико се ни на одложеној седници не постигне кворум, заказује се нова седница на начин предвиђен овим Пословником.

**Члан 16.**

Седницама Школског одбора присуствују, представник синдиката и представници ученичког парламента, а по потреби директор и секретар Школе.

Након утврђивања кворума, разматра се и усваја записник са претходне седнице и предлог дневног реда.

**Члан 17.**

Сваки члан Школског одбора у обавези је да присуствује седницама овог органа и својим савесним радом доприноси успешном остваривању послова који су му Законом стављени у надлежност.

У случају спречености да присуствују седници, чланови су дужни да о разлозима спречености благовремено обавесте председника Школског одбора или његовог заменика.

Уколико члан Школског одбора несавесно ради или неоправдано одсуствује више од три пута узастопно или пет пута у току једне школске године, председник је у обавези да о томе обавести овлашћеног предлагача тог члана Школског одбора.

**Члан 18.**

Сваки члан има право да затражи измене или допуне предложеног дневног реда, уз одговарајуће образложење.

Школски одбор одлучује посебно о сваком предлогу за измену или допуну дневног реда.

**Члан 19.**

Пре преласка на дневни ред, разматра се записник са претходне седнице и доноси одлука о његовом усвајању.

Након усвајања записника са претходне седнице утврђује се дневни ред актуелне седнице и прелази на разматрање сваке тачке појединачно.

**Члан 20.**

Извештај о свакој тачки дневног реда подноси известилац - члан Школског одбора, директор или други запослени који присуствује седници.

Након излагања известиоца, председник отвара дискусију по тој тачки дневног реда и позива све чланове Школског одбора да учествују у њој.

**Члан 21.**

Председник Школског одбора води ток седнице, даје реч учесницима дискусије, води рачуна о времену, редоследу излагања и стара се о томе да се на седници размотре све тачке дневног реда.

Сваки учесник у дискусији у обавези је да претходно од председника тражи реч и говори само када је добије, конкретно о питању које се разматра, избегавајући опширност.

Председник Школског одбора има право да прекине учесника у дискусији, опомене га да се не удаљава од тачке дневног реда и затражи да у излагању буде краћи и конкретнији.

**Члан 22.**

На предлог председника или члана, Школски одбор може донети одлуку, у оправданим случајевима и без расправе, да одреди време за сваку појединачну дискусију, да се ограничи време говора појединог учесника у расправи или да му се ускрати реч, уколико је већ говорио по истом питању и уколико се понавља у свом излагању.

**Члан 23.**

На предлог председника или члана, Школски одбор може донети одлуку да се расправа о појединим питањима прекине да би се предмет поново проучио, допунио потребан материјал, односно прибавили неопходни подаци до наредне седнице.

**Члан 24.**

Расправа о појединој тачки дневног реда траје док сви пријављени учесници дискусије не заврше своје излагање. Председник закључује расправу када се утврди да нема више пријављених дискутаната.

Изузетно, на предлог председника или члана Школског одбора, расправа се може закључити и раније, уколико се утврди да је питање о коме се расправља довољно разјашњено и да се може донети одлука.

**Члан 25.**

Када се заврши расправа о једној тачки дневног реда, доноси се одлука - закључак и тек након тога се прелази на следећу тачку дневног реда. Изузетно, ако су поједине тачке повезане по својој природи, може се донети одлука да се заједнички расправља о две или више тачака дневног реда.

**Одлучивање**

**Члан 26.**

Школски одбор одлуке доноси већином гласова од укупног броја чланова.

**Члан 27.**

Доношење одлуке подразумева да се уз одлуку донесе и закључак којим се утврђује ко треба да изврши одлуку, на који начин и у ком року, што се уноси у записник.

Одлука се израђује и објављује на огласној табли школе најкасније у року од три дана од дана доношења.

**Члан 28.**

Ако за решење истог питања има више предлога, гласа се за све предлоге. Председник предлоге ставља на гласање оним редом којим су изнети и о сваком предлогу се гласа посебно.

Сматра се усвојеним предлог за који се изјасни потребна већина Школског одбора

**Члан 29.**

Гласање је по правилу јавно.

Јавно гласање се врши дизањем руке или појединачним позивањем на изјашњавање.

Изузетно, чланови Школског одбора могу одлучити да гласање о неком питању буде тајно.

Тајно гласање се спроводи на гласачким листићима, на начин који се утврђује одлуком о тајном гласању.

Тајно гласање спроводи и резултат утврђује трочлана комисија, из реда чланова Школског одбора, изабрана на седници на којој се врши гласање.

**Члан 30.**

Гласа се на тај начин што се чланови изјашњавају "за" или "против" предлога или се уздржавају од гласања.

Чланови Школског одбора имају право да издвоје своје мишљење по неком питању, што се уноси у записник са седнице.

По завршеном гласању, председник утврђује резултат гласања и објављује резултат гласања.

**Члан 31.**

Сваки члан има обавезу пристојног понашања и изражавања и нема право да својим понашањем на било који начин ремети ред на седницама.

Председник Школског одбора има право да одржава ред на седницама и одговоран је за њега.

**Члан 32.**

Због повреде реда на седницама, могу се изрећи следеће мере:

1. усмена опомена;

2. писмена опомена унета у записник;

3. одузимање речи и

4. удаљавање са седнице.

Мере утврђене тач. 1, 2. и 3. овог члана изриче председник Школског одбора, а меру из тачке 4. Школски одбор, на предлог председника.

**Члан 33.**

Усмена опомена изриче се члану који својим понашањем на седници нарушава ред и одредбе овог Пословника.

Нарушавање реда и одредаба овог Пословника може да буде:

- учешће у дискусији пре добијања речи;

- дискусија о питању које није на дневном реду;

- прекидање другог дискутанта у излагању, добацивање и ометање;

- недолично и непристојно понашање, вређање присутних и сл.

Писмена опомена унета у записник изриче се члану који и после изречене усмене опомене настави да нарушава ред и одредбе овог Пословника.

Мера одузимања речи изриче се члану који нарушава ред, а већ је два пута био опоменут.

Мера удаљења са седнице изриче се члану који:

- вређа и клевета друге чланове или друга присутна лица;

- не поштује изречену меру одузимања речи;

- својим понашањем онемогућава несметано одржавање седнице Школског одбора;

- буде под дејством алкохолног или неког другог наркотичког средства;

- користи мобилни телефон и после изрицања усмене и писмене опомене;

- у другим случајевима узависности од наставле ситуације.

**Члан 34.**

Мера удаљења са седнице може се изрећи и без претходно изречених мера, у случају физичког напада, односно другог сличног поступка којим се угрожава физички или морални интегритет присутних на седници.

Одлука о изрицању мере удаљења са седнице доноси се јавним гласањем и може се изрећи само за седницу на којој је изречена.

Члан који је удаљен са седнице, дужан је да одмах напусти седницу.

Лица која присуствују седници, а нису чланови Школског одбора, могу се због нарушавања реда, после само једне опомене удаљити са седнице.

**Члан 35.**

Председник Школског одбора закључује седницу исцрпљивањем свих тачака дневног реда.

**Прекид седнице**

**Члан 36.**

Школски одбор може одлучити да се седница прекине, ако се у току дана не могу решити сва питања из дневног реда и уколико то захтева већина чланова.

**Члан 37.**

Седница Школског одбора се прекида:

* кад у току седнице број присутних чланова, услед напуштања седнице буде недовољан за пуноважно одлучивање,
* кад због дужег трајања седнице, она не може да се заврши у планирано време,
* кад дође до тежег нарушавања реда на седници, а председник није у стању да одређеним мерама успостави ред неопходан за рад седнице.

Седницу Школског одбора прекида председник и заказује нову седницу.

Прекинута седница се наставља најкасније у року од три дана по прекиду седнице.

**Записник**

**Члан 38.**

На почетку сваке седнице председник одређује једног члана који ће водити записник.

О правилном вођењу записника и формулацији одлука и закључака стара се секретар Школе.

**Члан 39.**

Записник обавезно садржи:

- редни број седнице, рачунајући од почетка мандатног периода;

- место, датум и време одржавања;

- име председавајућег и записничара;

- имена присутних и одсутних чланова, уз констатацију да ли је одсуство најављено и оправдано;

- имена присутних лица која нису чланови Школског одбора;

- констатацију да постоји кворум за рад и одлучивање;

- формулацију одлука о којима се гласало, оним редом којим су донете;

- све податке од значаја за законито доношење одлуке (начин гласања, број гласова "за", "против", број уздржаних и издвојених мишљења);

- изворна и издвојена мишљења, за која поједини чланови изричито траже да уђу у записник;

- време када је седница завршена или прекинута;

- потписе председавајућег и записничара.

**Члан 40.**

Записник који се састоји из више листова мора имати парафирану сваку страницу од стране записничара.

Измене и допуне записника могу се вршити само приликом његовог усвајања, сагласношћу већине укупног броја чланова Школског одбора.

**Члан 41**.

Записник се чува у архиви Школе, са записницима осталих органа Школе, као документ од трајне вредности.

**Члан 42.**

Извод из записника, са одлукама и закључцима Школског одбора, објављује се на огласној табли школе, у року од три дана од дана одржавања седнице на којој је усвојен, а обавезно се доставља и директору Школе.

**Члан 43.**

Директор Школе стара се о извршавању свих одлука донетих на седницама Школског одбора.

**Комисије Школског одбора**

**Члан 44**.

Школски одбор може образовати сталне или повремене комисије ради извршавања појединих послова из своје надлежности.

Састав комисије, њен задатак и рок за извршење посла утврђује Школски одбор приликом њеног образовања.

Чланови комисије за свој рад одговарају Школском одбору.

**Завршне одредбе**

**Члан 45.**

Измене и допуне овог пословника врше се на исти начин и по поступку као и његово доношење.

**Члан 46.**

Даном ступања на снагу овог пословника престаје да важи Пословник о раду школског одбора број 61-180/14 од 26.05.2014. године.

**Члан 47.**

Овај Пословник ступа на снагу осмог дана од дана објављивања на огласној табли школе.

У Великој Греди,

Број: 61-1631/2017

Дана: 25.12.2017. година

ПРЕДСЕДНИК ШКОЛСКОГ ОДБОРА

   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
Драгана Леонтијевић

Правилник је објављен на огласној табли дана 27.12.2017. године

Тврди и оверава секретар школе\_\_\_\_\_\_\_\_\_\_\_\_\_\_\_\_\_\_\_

Гордана Маричић